Маргарэт Тэтчэр

**Ма́ргарэт Гі́льда Тэ́тчэр, баранэса Тэтчэр** (; 13 кастрычніка 1925, Грэнтэм, Лінкальншыр, Брытанская імпэрыя — 8 красавіка 2013, Ўэстмінстэр, Лёндан, Вялікабрытанія), у дзявоцтве **Робэртс** — ангельская палітычная дзяячка, 71-ая прэм’ер-міністарка Вялікабрытаніі (Кансэрватыўная партыя Вялікабрытаніі) у 1979—1990 гадах, баранэса з 1992 году. Першая жанчына, якая пабыла на гэтым посьце, а таксама першая жанчына, якая стала прэм’ер-міністрам эўрапейскай дзяржавы. Прэм’ерства Тэтчэр стала самым працяглым у XX стагодзьдзі. Атрымаўшы мянушку «жалезная лэдзі» за рэзкую крытыку савецкага кіраўніцтва, яна ажыцьцявіла шэраг кансэрватыўных мераў, якія сталі часткай палітыкі гэтак званага «тэтчэрызму».

Атрымаўшы ў Оксфардзе адукацыю хіміка, стала юрысткай, у 1959 годзе была абраная чальцом Парлямэнту ад Фінчлі. У 1970 годзе была прызначаная міністрам адукацыі й навукі ва ўрадзе кансэрватара Эдўарда Гіта. У 1975 годзе Тэтчэр перамагла Гіта на выбарах новага старшыні Кансэрватыўнай партыі й стала галавой парлямэнцкай апазыцыі, а таксама першай жанчынай, якая ўзначаліла адну з асноўных партыяў Вялікабрытаніі. Пасьля перамогі Кансэрватыўнай партыі на ўсеагульных выбарах 1979 году Маргарэт Тэтчэр стала прэм’ер-міністрам.

Ачоліўшы ўрад, Тэтчэр правяла палітычныя й эканамічныя рэформы для зьмяншэньня беспрацоўя і працяглага эканамічнага заняпаду. Ейная палітычная філязофія й эканамічная палітыка засноўваліся на дэрэгуляцыі, асабліва фінансавай сыстэмы, забесьпячэньні гнуткага рынку працы, прыватызацыі дзяржаўных кампаніяў і памяншэньні ўплыву прафзьвязаў. Высокая папулярнасьць Тэтчэр падчас першых гадоў ейнага кіраваньня паменшылася з-за рэцэсіі й высокага ўзроўню беспрацоўя, але зноў павялічылася падчас Фолклэндзкага канфлікту 1982 году й эканамічнага росту, што прывяло да ейнага пераабраньня ў 1983 годзе.

Тэтчэр была пераабраная ў трэці раз у 1987 годзе, але прапанаваны закон аб дадатковым падатку () і погляды на ролю Брытаніі ў Эўрапейскім Зьвязе былі непапулярныя сярод выбарцаў ды чальцоў ейнага ўраду. Пасьля таго, як Майкл Гэзэлтайн аспрэчыў яе лідэрства ў партыі, Тэтчэр была вымушаная падаць у адстаўку з пасады главы партыі й прэм’ер-міністра. Тэтчэр была пажыцьцёвым чальцом Палаты Лордаў. Пасьля сыходу з пасады прэм’ера Тэтчэр адышла ад палітыкі. Напісала кнігу ўспамінаў. Памерла 8 красавіка 2013 году пасьля інсульту. Ёй было 87 гадоў. 17 красавіка яна была крэмаваная, прах пахаваны на тэрыторыі шпіталя каля магілы яе мужа. Разьвітальную цырымонію наведалі каля 200 знакамітых асобаў з усяго сьвету, у тым ліку Каралева Вялікабрытаніі Лізавета II.

## Крыніцы

## Вонкавыя спасылкі
* Фундацыя імя Маргарэт Тэтчэр
* Маргарэт Тэтчэр і рух за прыватызацыю
* Архіўныя матэрыялы датычныя Тэтчэр
* Маргарэт Тэтчэр. The Guardian. 
* Маргарэт Тэтчэр. The New York Times. 
* Маргарэт Тэтчэр. Find a Grave

Катэгорыя:Прэм’ер-міністры Вялікабрытаніі
Катэгорыя:Памерлі ад інсульту
Катэгорыя:Памерлі ў Лёндане
Катэгорыя:Выпускнікі Сомэрвільскага коледжу Оксфарду
Катэгорыя:Міністры адукацыі Вялікабрытаніі
Катэгорыя:Ангельскія адвакаты
Катэгорыя:Сябры Кансэрватыўнай партыі Вялікабрытаніі
Катэгорыя:Мэтадысты, якія прынялі англіканства
Катэгорыя:Крытыкі Эўрапейскага Зьвязу
Катэгорыя:Дамы справядлівасьці Ордэна сьвятога Яна
Катэгорыя:Памерлі ад раку мачавіка
Катэгорыя:Памерлі ад інсульту
Катэгорыя:Памерлі ад дэмэнцыі
Катэгорыя:Памерлі ад сэрцавай няздатнасьці
Катэгорыя:Ангельскія антыкамуністы
Катэгорыя:Ангельскія аўтабіёграфы
Катэгорыя:Ангельскія хімікі
Катэгорыя:Ангельскія літаратаркі
Катэгорыя:Кіраўніцы ўрадаў
Катэгорыя:Дэпутаты парлямэнту Вялікабрытаніі
Катэгорыя:Крытыкі фэмінізму
Катэгорыя:Лідэры апазыцыі (Вялікабрытанія)
Катэгорыя:Кавалеры брытанскага ордэна Заслуг
Катэгорыя:Сябры Таемнай рады Вялікабрытаніі
Катэгорыя:Прэзыдэнты Эўрапейскай рады
Катэгорыя:Выжылі ў тэрактах